नोएडा। हमारे संवाददाता:फेडरेशन ऑफ नोएडा रेजिडेंस वेलफेयर एसोसिएशन ने बैठक कर बारात घर के बुकिंग रेट पर विचार विमर्श किया। इस दौरान रेजिडेंस वेलफेयर एसोसिएशन और फोनरवा के पदाधिकारी मौजूद थे। बृहस्पतविार को सेक्टर 52 स्थित फोनरवा कार्यालय पर बैठक के दौरान लोगों ने कम्यूनिटी सेंटर बुक के रेट को लेकर लोगों ने अपनी राय व्यक्त किया। इस दौरान फोनरवा के अध्यक्ष एनपी सिंह ने कहा कि शहर के सभी सेक्टरों के बारातघर के बुकिंग का रेट अलग-अलग है। प्राधिकरण की तरफ से बारातघर बुक करने का रेट तय भी है इसके बावजूद भी मनमाना वसूली किया जा रहा है।